b'\n_START_ARTICLE_\nEuroopa sotsiaalteenuste kvaliteedijuhtimise s\xc3\xbcsteem\n_START_SECTION_\nTaotlemine\n_START_PARAGRAPH_\nKvaliteedi k\xc3\xb5rgema taseme sertifikaat on EQUASS Excellence ja seda saab taotleda otse Euroopa Rehabilitatsiooni Platvormist. EQUASS Eesti pakub v\xc3\xb5imalust EQUASS Assurance sertifikaadi saamiseks. EQUASS Assurance on loodud sotsiaalsektori tarbeks ja tagab laiaulatusliku l\xc3\xa4henemise, mis p\xc3\xb5hineb 10 kvaliteedip\xc3\xb5him\xc3\xb5ttel, 50 kriteeriumil ja 100 tegevuse indikaatoril.\n_START_SECTION_\nP\xc3\xb5him\xc3\xb5tted\n_START_PARAGRAPH_\nEQUASSi raamistik p\xc3\xb5hineb 10 kvaliteedip\xc3\xb5him\xc3\xb5ttel, mis v\xc3\xa4ljendavad sotsiaalsektoris kvaliteetsete teenuste osutamise p\xc3\xb5hiv\xc3\xa4\xc3\xa4rtusi: juhtimine, personal, \xc3\xb5igused, eetika, partnerlus, osalemine, isikukesksus, terviklikkus, tulemustele orienteeritus ja pidev areng.\n_START_SECTION_\nJuhtimine\n_START_PARAGRAPH_\nSotsiaalteenuseid pakkuvad organisatsioonid peaksid demonstreerima eeskujulikku juhtimist kogu sotsiaalsektoris. Laiemas kogukonnas tuleb asutustel edendada positiivseid kuvandeid, esitada v\xc3\xa4ljakutseid madalatele ootustele, luua parimaid praktiseerimistavasid, kasutada olemasolevaid ressursse veelgi efektiivsemalt ning olla innovaatiline ja p\xc3\xbcrgida veelgi vabama ja kaasavama \xc3\xbchiskonna poole.\n_START_SECTION_\nPersonal\n_START_PARAGRAPH_\nSotsiaalteenuseid osutavad organisatsioonid juhivad ja haldavad oma personali ja tegevust suunas, l\xc3\xa4htudes organisatsiooni eesm\xc3\xa4rkidest ja inimesekesksest teeninduskultuurist. T\xc3\xb6\xc3\xb6tajad, kellel on n\xc3\xb5utud teadmised, oskused ja kompetents, leiavad organisatsioonis arenguv\xc3\xb5imalusi ja edutamist. Need organisatsioonid on p\xc3\xbchendunud huvir\xc3\xbchmade heaolu nimel personali kaasamisele, arendamisele ja edasi\xc3\xb5ppe soodustamisele, pakkudes oma t\xc3\xb6\xc3\xb6tajatele tervisekaitset, turvalisust, heaolu ning n\xc3\xb5uetele vastavaid t\xc3\xb6\xc3\xb6tingimusi.\n_START_SECTION_\n\xc3\x95igused\n_START_PARAGRAPH_\nSotsiaalteenuseid osutavad organisatsioonid on p\xc3\xbchendunud klientide \xc3\xb5iguste kaitsmisele. Edendavad v\xc3\xb5rdsete v\xc3\xb5imaluste, v\xc3\xb5rdse kohtlemise, valikuvabaduse, enesem\xc3\xa4\xc3\xa4ramis\xc3\xb5iguse ning v\xc3\xb5rdse osalemis\xc3\xb5iguse printsiipe. Organisatsioonid tagavad oma teenustes nende saajate teadliku n\xc3\xb5usoleku ja mittediskrimineeriva ning positiivse suhtumise. Selline m\xc3\xb5istev suhtumine on n\xc3\xa4htav kogu teenuse arendamise ja osutamise protsessis ning teenuse osutaja v\xc3\xa4\xc3\xa4rtustes.\n_START_SECTION_\nEetika\n_START_PARAGRAPH_\nSotsiaalteenuseid osutavate organisatsioonide tegevuse aluseks on eetikakoodeks, kaitsmaks teenuse saajate ja nende pereliikmete/hooldajate v\xc3\xa4\xc3\xa4rikust, ennetamaks riske ning toetamaks sotsiaalset \xc3\xb5iglust. Eetikakoodeksis on t\xc3\xa4psustatud organisatsioonisisesed kompetentsusn\xc3\xb5uded.\n_START_SECTION_\nKoost\xc3\xb6\xc3\xb6suhted\n_START_PARAGRAPH_\nSotsiaalteenuseid osutavad organisatsioonid teevad koost\xc3\xb6\xc3\xb6d avaliku ja erasektori esindajate, t\xc3\xb6\xc3\xb6andjate, t\xc3\xb6\xc3\xb6tajate esindajate, rahastajate, teenuse hankijate, teenuse saajate esindusorganisatsioonide, kohalike huvir\xc3\xbchmade, perekonnaliikmete ja hooldajatega, loomaks avatum ja kaasavam \xc3\xbchiskond, mis v\xc3\xb5imaldab tagada teenuste osutamise j\xc3\xa4rjepidevuse ja saavutada parimaid tulemusi.\n_START_SECTION_\nOsalemine\n_START_PARAGRAPH_\nSotsiaalteenuseid osutavad organisatsioonid edendavad teenuse saajate osav\xc3\xb5tlikkust ja kaasatust organisatsiooni k\xc3\xb5ikidel tasanditel ning ka \xc3\xbchiskonnas \xc3\xbcldisemalt. Teenuse osutajad kaasavad teenuse saajaid, kui aktiivseid meeskonnaliikmed. Teenuse saajate osav\xc3\xb5tlikkuse suurendamiseks peaksid teenuse osutajad j\xc3\xb5ustama, toetama ja laiendama teenuse saajate volitusi/ vastutust. Selgitust\xc3\xb6\xc3\xb6 tegemiseks, takistuste k\xc3\xb5rvaldamiseks, avaliku hariduse aktiivseks propageerimiseks ning v\xc3\xb5rdsete v\xc3\xb5imaluste loomiseks peaksid teenuse osutajad tegema koost\xc3\xb6\xc3\xb6d erinevate esindusorganite ja r\xc3\xbchmadega.\n_START_SECTION_\nIsikukesksus\n_START_PARAGRAPH_\nSotsiaalteenuseid osutavate organisatsioonide eesm\xc3\xa4rgiks on t\xc3\xb5sta teenuse saajate elukvaliteeti, l\xc3\xa4htudes nii teenuse saajate, kui teiste potentsiaalsete kasusaajate vajadustest. Sellised organisatsioonid hindavad k\xc3\xb5rgelt indiviidi panust organisatsiooni tegevusse, v\xc3\xb5imaldades neil osaleda erinevates protsessides nagu enesehindamisprotsessis, tagasiside andmisel ja organisatsiooni tegevuse hindamisel. Samuti on sellistele organisatsioonidele olulised teenuse saaja isiklikud ja ka teenusega seotud eesm\xc3\xa4rgid, arvestades teenuse saaja f\xc3\xbc\xc3\xbcsilist ja sotsiaalset keskkonda. K\xc3\xb5iki neid protsesse vaadatakse l\xc3\xa4bi / hinnatakse regulaarselt.\n_START_SECTION_\nLaiahaardelisus\n_START_PARAGRAPH_\nSotsiaalteenuseid osutavad organisatsioonid tagavad, et teenuse saajatele on pidevalt k\xc3\xa4ttesaadavad tervikliku) ja kogukonnap\xc3\xb5hised teenused. Teenuste osutamisel v\xc3\xa4\xc3\xa4rtustatakse k\xc3\xb5ikide teenuse saajate ning potentsiaalsete partnerite panust ning teenuseid pakkudes kasutatakse l\xc3\xa4henemisi alates varajasest sekkumisest kuni toetamise ja j\xc3\xa4relkontrollini. Teenuseid peaks osutama kasutades multidistsiplinaarse meeskondliku l\xc3\xa4henemise metoodikat v\xc3\xb5i tehes koost\xc3\xb6\xc3\xb6d teiste teenuse osutajate ja t\xc3\xb6\xc3\xb6andjatega.\n_START_SECTION_\nTulemustele orienteeritus\n_START_PARAGRAPH_\nTeenuseid osutavad organisatsioonid on tulemustele orienteeritud. Eesm\xc3\xa4rgiks on pakkuda parimat v\xc3\xa4\xc3\xa4rtust. Pidades silmas, kuidas neid tajutakse, millised on olnud nende saavutused ja kui palju kasu nad pakuvad nii teenuse saajatele, perekonnaliikmetele, hooldajatele, t\xc3\xb6\xc3\xb6andjatele, teistele huvir\xc3\xbchmadele ja \xc3\xbchiskonna ootustele \xc3\xbcldiselt.. Teenuse m\xc3\xb5jusid m\xc3\xb5\xc3\xb5detakse ja j\xc3\xa4lgitakse pidevalt.\n_START_SECTION_\nKestev areng\n_START_PARAGRAPH_\nTeenuseid osutavad organisatsioonid k\xc3\xa4ituvad turuvajaduste hindamisel, ressursside efektiivsel kasutamisel, teenuste arendamisel ja parendamisel ning innovaatiliste uurimust\xc3\xb6\xc3\xb6de ja arendust\xc3\xb6\xc3\xb6de kasutusse v\xc3\xb5tmisel pro- aktiivselt. Nad p\xc3\xbcrgivad efektiivse kommunikatsiooni ja turundamise suunas, v\xc3\xa4\xc3\xa4rtustavad teenuse saajate, rahastajate ning huvir\xc3\xbchmade tagasisidet ja tegutsevad pideva kvaliteedi t\xc3\xb5stmise nimel.\n_START_SECTION_\nII etapp \xe2\x80\x93 eneseanal\xc3\xbc\xc3\xbcsi ehk sisehindamise etapp\n_START_PARAGRAPH_\nViiakse l\xc3\xa4bi, hindamaks oma asutuse/teenuse vastavust EQUASS kriteeriumidele. Eneseanal\xc3\xbc\xc3\xbcsi moodustavad 100 k\xc3\xbcsimusega k\xc3\xbcsimustiku t\xc3\xa4itmine, k\xc3\xbcsimustike anal\xc3\xbc\xc3\xbcs koos EQUASS konsultandiga, konsensus koosolek ning tegevuskava koostamine. Sellesse etappi on soovitatav kaasata kogu personal.\n_START_SECTION_\nIII etapp \xe2\x80\x93 rakendusetapp\n_START_PARAGRAPH_\nRakendusetappi on kaasatud kogu personal, kliendid, koost\xc3\xb6\xc3\xb6partnerid, huvir\xc3\xbchmad. Rakendusetapis v\xc3\xb5ib kasutada kontrollpunktidena testauditite l\xc3\xa4biviimise v\xc3\xb5imalust. Testauditeid viivad l\xc3\xa4bi EQUASS konsultandid v\xc3\xb5i audiitorid ning testauditi jooksul kontrollitakse vaid dokumentatsiooni.\n_START_SECTION_\nIV etapp ehk taotlusvormi koostamine\n_START_PARAGRAPH_\nKui asutus on j\xc3\xb5udnud rakendamisega l\xc3\xb5pule, siis tuleb koostada ja esitada EQUASS taotlusvorm, millele j\xc3\xa4rgneb asutuse v\xc3\xa4lisaudit. V\xc3\xa4lisauditi jooksul kontrollib audiitor \xc3\xbcle taotleja t\xc3\xb5endusmaterjalid tutvudes dokumentatsiooniga ning intervjueerides personali, teenuse kasutajaid / kliente ja teiste huvir\xc3\xbchmade esindajaid. V\xc3\xa4lisauditi teevad EQUASS audiitorid, kes kajastavad auditi tulemusi auditi aruandes._NEWLINE_Asutusele, kes vastab EQUASS Assurance kriteeriumidele, v\xc3\xa4ljastab EQUASS Autasu Komitee (Awarding Commettee) sertifikaadi, mis kehtib 2 aastat.'